
	FOUNTAINS OF MOJITOS
Eύη Δημητρίου / Εν δράσει
στο Ίδρυμα Μιχάλης Κακογιάννης

Την Τρίτη 13 Δεκεμβρίου 2022, τo Σπίτι της Κύπρου, με τη στήριξη του Υφυπουργείου Πολιτισμού και σε συνεργασία με το Ίδρυμα Μιχάλης Κακογιάννης, παρουσίασαν την παράσταση «Fountains of Mojitos» σε δημιουργία Εύης Δημητρίου / Ομάδα Εν δράσει.
H παράσταση “Fountains of Mojitos” ερευνά πώς τέσσερις χορεύτριες, τέσσερις γυναίκες, τέσσερις φίλες, τέσσερις μητέρες, βιώνουν τη σεξουαλικότητα τους, την εγκυμοσύνη τους, τα αλλαγμένα σώματά τους και τα διάφορα συναισθήματα που δημιουργούνται, από τη ντροπή μέχρι την ευχαρίστηση, από τη σιωπηλή αμηχανία στα γέλια, από τη ντροπαλή αυτο-εξερεύνηση αισθησιακών ή δυναμικών συναντήσεων σε ενθουσιώδεις συναντήσεις συνύπαρξης.

Συντελεστές Παράστασης:

Ιδέα/Χορογραφία: Εύη Δημητρίου
Σε συνεργασία με τις χορεύτριες: Ράνια Γλυμίτσα, Μιλένα Ούγκρεν Κούλας 
Julia Brendle, Ελευθερία Σωκράτους

Δραματουργία: Guy Cools
Σχεδιασμός Φωτισμού: Αλεξάντερ Γιότοβικ
Στυλιστική επιμέλεια: Κρίστια Μιχαηλίδου
Φωτογραφία: Παύλος Βρυωνίδης
Διευθυντής Παραγωγής: Άντης Ιακώβου
Παραγωγή: Ομάδα Εν δράσει
------------------------------------------------------------------------
Η Εύη Δημητρίου είναι χορογράφος και περφόρμερ με βάση την Κύπρο. Σπούδασε χορό στο Trinity Laban Conservatoire of Music and Dance στο Λονδίνο και με υποτροφία στο Limon Institute στη Νέα Υόρκη. Η χορογραφική της έρευνα εστιάζει στις έννοιες της κοινωνικής δικαιοσύνης. Οι παραστάσεις της ερευνούν και εκθέτουν ζητήματα γύρω από τη γυναίκα, την πατριαρχία, την ταυτότητα, το φύλο, τη σεξουαλικότητα, από τη φεμινιστική προοπτική, συχνά με παιχνιδιάρικη προσέγγιση. Τα έργα της έχουν παρουσιαστεί σε διάφορα θέατρα και φεστιβάλ στην Κύπρο και έχουν προσκληθεί σε πολλά διεθνή φεστιβάλ στην Κορέα, Ιταλία, Γερμανία, Σουηδία, Κροατία, Λετονία, Ιρλανδία, Ρουμανία, Τουρκία, Κένυα, Ελλάδα, Ισλανδία, Λιθουανία, Ισπανία, Γαλλία.                    www.eviedemetriou.com

